இரு தரப்பும் தேர்தல் ஆணையத்தில் வாதங்களால் மோதினர். தலைமை தேர்தல் ஆணையர் அச்சல் குமார் ஜோதி அலட்டிக் கொள்ளவே இல்லை. ’உங்கள் வாதங்களை எடுத்து வையுங்கள். சந்தேகங்களை கேளுங்கள். பதில் சொல்கிறோம். ஆனால் எங்களுக்கு வந்திருக்கும் ஆவணங்கள், ஆதாரங்கள், தகவல்கள், விதிகள் அடிப்படையில்தான் முடிவு எடுப்பேன். இத்தனை மணிக்குள் முடிவை சொல்ல வேண்டும் என்கிற கெடுவுக்கு எல்லாம் நான் கட்டுப்பட முடியாது’ என்று மென்மையான குரலில் ஆனால் உறுதியாக தெரிவித்து விட்டார்.